Meddelelse fra Den Europæiske Union i henhold til handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side

(2021/C 117 I/01)

Den Europæiske Union underretter herved Det Forenede Kongerige og Specialudvalget om Retshåndhævelse og Retligt Samarbejde om følgende i forbindelse med handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side (»handels- og samarbejdsaftalen«).

I. REVISION AF LISTEN OVER KOMPETENTE MYNDIGHEDER

Nedenstående oplysninger erstatter de tilsvarende oplysninger, der blev meddelt Det Forenede Kongerige den 29. januar 2021.

1. LISTE OVER BESTEMMELSER I HANDELS- OG SAMARBEJDSAFTALEN, SOM KRÆVER, AT DER GIVES MEDDELELSE, NÅR DEN PÅGÆLDENDE AFTALE TRÆDER I KRAFT ELLER BEGYNDER AT BLIVE ANVENDT

a) Artikel LAW.OTHER 134, stk. 7, litra a): Meddelelse af de passageroplysningsenheder, der er oprettet eller udpeget af hver medlemsstat med henblik på modtagelse og behandling af PNR-oplysninger i henhold til afsnit III [Overførsel og behandling af passagerlisteoplysninger (PNR-oplysninger)]

Spanien

Den nationale myndighed for behandling af PNR-oplysninger er National Passenger Information Office (Oficina Nacional de Información de Pasajeros, ONIP) under Intelligence Centre for Counterterrorism and Organised Crime (Centro de Inteligencia contra el Terrorismo y el Crimen Organizado, CITCO).

Adresse: Josefa Valcárcel, 28

E-mail: citco.onip@interior.es

Tlf. +34 915372691 Sala Zar 24/7

b) Artikel LAW.OTHER 134, stk. 7, litra b): Meddelelse af den myndighed, der i henhold til hver medlemsstats nationale lovgivning er kompetent til at fuldbyrde en arrestordre

Den Tjekkiske Republik

1. Municipal Public Prosecutor's Office in Prague Náměstí 14. října 2188/9 150 00 Prag 5 Tlf. +420 257111611 Fax +420 257111723 E-mail: podatelna@msz.pha.justice.cz

Italien

Appelretten er de kompetente myndigheder til at fuldbyrde en arrestordre.

c) Artikel LAW.OTHER 134, stk. 7, litra b): Meddelelse af den myndighed, der i henhold til hver medlemsstats nationale lovgivning er kompetent til at udstede en arrestordre

Danmark

The Director of Public Prosecutions (Rigsadvokaten) Frederiksholms Kanal 16, 1220 København K

Tlf. +45 72689000

rigsadvokaten@ankl.dk,

på betingelse af at en dansk domstol først har udstedt en europæisk arrestordre.

d) Artikel LAW.OTHER 134, stk. 7, litra c): Meddelelse af den myndighed, der er kompetent til at modtage anmodninger om transit gennem medlemsstatens område af en eftersøgt, der skal overgives

Italien

Justitsministeriet — Generaldirektoratet for Internationale Anliggender og Retligt Samarbejde — Kontor I (internationalt retligt samarbejde) er den ansvarlige myndighed for at modtage transitanmodninger og de nødvendige dokumenter samt al anden officiel korrespondance vedrørende transitanmodninger.

E-mail: cooperation.dginternazionale.dag@giustizia.it

Tlf. +39 0668852130

e) Artikel LAW.OTHER 134, stk. 7, litra e): Meddelelse af den centrale myndighed, der er kompetent med hensyn til udveksling af oplysninger fra strafferegistre i henhold til afsnit IX [Udveksling af strafferegisteroplysninger] og med hensyn til de udvekslinger, der er omhandlet i artikel 22, stk. 2, i den europæiske konvention om gensidig retshjælp i straffesager

Tyskland

Den centrale myndighed med kompetence til at udveksle oplysninger fra strafferegistre:

Federal Office of Justice (Bundesamt für Justiz) Division (Referat) IV 2 International matters relating to central registers (Internationale Registerangelegenheiten) Adenauerallee 99 - 103 D-53113 Bonn

Tlf. +49 2289941040

Fax +49 228994105603

Internet: www.bundesjustizamt.de

E-mail: bzr.international@bfj.bund.de

De centrale myndigheder med kompetence til at udveksle oplysninger som omhandlet i artikel 22, stk. 2, i den europæiske konvention om gensidig retshjælp i straffesager:

Anklagemyndigheden i den retskreds, hvor den kompetente domstol afsagde sin dom.

Grækenland

HELLENIC MINISTRY OF JUSTICE

DEPARTMENT OF CRIMINAL RECORDS

Adresse: Mesogeion 96, 115 27 Athens — Hellas

Tlf. +30 2131307042

E-mail: ypdipimi@otenet.gr

Italien

Justitsministeriet — Generaldirektoratet for Indre Anliggender — Kontor III (Strafferegister) er den centrale myndighed med kompetence til at udveksle strafferegisteroplysninger i henhold til afsnit IX (Udveksling af strafferegisteroplysninger) i tredje del af aftalen (Samarbejde om retshåndhævelse og retligt samarbejde i straffesager) og til den udveksling, der er omhandlet i artikel 22 i den europæiske konvention om gensidig retshjælp i straffesager.

E-mail: casellario.centrale@giustizia.it og ufficio3grazie.dginterni.dag@giustizia.it

Tlf. +39 066818912

Fax +39 0668807558

f) Artikel LAW.OTHER 134, stk. 7, litra f): Meddelelse af den centrale myndighed, der er ansvarlig for at sende og besvare anmodninger i henhold til afsnit XI [Indefrysning og konfiskation] og for at efterkomme sådanne anmodninger eller fremsende dem til de myndigheder, der er kompetente til at fuldbyrde dem

Grækenland

HELLENIC MINISTRY OF JUSTICE

DIRECTORATE OF SPECIAL LEGAL AFFAIRS

Department of Criminal Law

Adresse: Mesogeion 96, 115 27 Athens — Hellas

Tlf. +30 2131307311/7312

E-mail: minjustice.penalaffairs@justice.gr

Italien

Justitsministeriet — Generaldirektoratet for Internationale Anliggender og Retligt Samarbejde — Kontor I (internationalt retligt samarbejde) er den centrale myndighed, der er ansvarlig for at modtage og fremsende anmodninger fremsat i henhold til afsnit XI (Indefrysning og konfiskation) i aftalens tredje del (Retshåndhævelse og retligt samarbejde i straffesager).

E-mail: cooperation.dginternazionale.dag@giustizia.it

Tlf. +39 0668852130

3. ANDRE MEDDELELSER

a) Medlemsstater, der ønsker at give deres centrale myndighed, eller, hvis det er foreskrevet i den relevante medlemsstats retssystem, dens centrale myndigheder, meddelelse om at bistå de judicielle myndigheder, der er kompetente til at udstede og fuldbyrde en arrestordre

Den Tjekkiske Republik

1. Ministry of Justice of the Czech Republic mezinárodní odbor trestní (International Department for Criminal Matters) Vyšehradská 16 128 10 Praha 2 Tlf. +420 221997435 Fax +420 221997986 E-mail: mot@msp.justice.cz

Grækenland

Hellenic Ministry of Justice

Directorate of Special Legal Affairs

Department of Criminal Law

Adresse: Mesogeion 96, 115 27 Athens — Hellas

Tlf. +30 2131307311/7312

E-mail: minjustice.penalaffairs@justice.gr

Italien

Justitsministeriet — Generaldirektoratet for Internationale Anliggender og Retligt Samarbejde — Kontor I (internationalt retligt samarbejde) er den centrale myndighed. Den centrale myndighed er kompetent med hensyn til de funktioner, der er fastsat i artikel LAW.SURR 85, stk. 1 og 2. Den centrale myndighed yder bistand til de kompetente judicielle myndigheder og er ansvarlig for den administrative fremsendelse og modtagelse af arrestordrer samt al anden officiel korrespondance i forbindelse hermed.

E-mail: cooperation.dginternazionale.dag@giustizia.it

Tlf. +39 0668852130

II. ØVRIGE MEDDELELSER I HENHOLD TIL HANDELS- OG SAMARBEJDSAFTALEN

1. MEDDELELSE I HENHOLD TIL ARTIKEL LAW.SURR.79, STK. 4/ARTIKEL LAW.OTHER.134, STK. 2

Den Europæiske Union meddeler på vegne af følgende stater, at det krav om dobbelt strafbarhed, der er omhandlet i artikel LAW.SURR.79, stk. 2, ikke anvendes på basis af gensidighedsprincippet, forudsat at den strafbare handling, der ligger til grund for ordren, er en af de strafbare handlinger, som er anført i artikel LAW.SURR.79, stk. 5, som defineret i den udstedende stats lovgivning, og som kan straffes i den udstedende stat med frihedsstraf eller en anden frihedsberøvende foranstaltning af en maksimal varighed på mindst tre år:

Belgien, Irland, Grækenland, Spanien, Frankrig, Italien, Cypern, Litauen, Luxembourg, Ungarn, Nederlandene (1), Østrig, Polen, Portugal og Rumænien.

2. MEDDELELSE I HENHOLD TIL ARTIKEL LAW.SURR.82, STK. 2/ARTIKEL LAW.OTHER.134, STK. 1

Den Europæiske Union meddeler på vegne af følgende medlemsstater, at artikel LAW.SURR.82, stk. 1, kun finder anvendelse i forbindelse med:

a) de strafbare handlinger, der er omhandlet i artikel 1 og 2 i den europæiske konvention om bekæmpelse af terrorisme

b) sammensværgelse eller medvirken til at begå en eller flere af de strafbare handlinger, der er omhandlet i artikel 1 og 2 i den europæiske konvention til bekæmpelse af terrorisme, hvis disse forbrydelser modsvarer beskrivelsen af den adfærd, der er omhandlet i artikel LAW.SURR.79, stk. 3, og

c) terrorisme som defineret i BILAG LAW-7 til denne aftale:

Belgien, Den Tjekkiske Republik, Danmark, Frankrig, Kroatien, Italien, Cypern, Polen, Portugal, Slovakiet, Finland og Sverige.

Den Europæiske Union underretter Det Forenede Kongerige om, at følgende medlemsstater har meddelt, at de ikke agter at indgive en meddelelse i henhold til artikel LAW.SURR.82, stk. 2 (2):

Bulgarien, Tyskland, Irland, Grækenland, Spanien, Letland, Litauen, Luxembourg, Ungarn, Malta, Nederlandene, Østrig, Rumænien og Slovenien.

3. MEDDELELSE I HENHOLD TIL ARTIKEL LAW.SURR.83, STK. 2/ARTIKEL LAW.OTHER.134, STK. 1

Den Europæiske Union indgiver på vegne af følgende medlemsstater følgende meddelelser:

Følgende staters egne statsborgere vil ikke blive overgivet af den pågældende stat: Tyskland, Grækenland, Frankrig, Kroatien, Letland, Polen, Slovenien, Slovakiet, Finland og Sverige.

Frankrig vil heller ikke overgive en person, som var fransk statsborger, da handlingen blev begået.

Følgende stater betinger overgivelse af deres egne statsborgere:

Bulgarien: Overgivelsen af sine statsborgere vil kun blive godkendt på basis af gensidighedsprincippet.

Den Tjekkiske Republik og Østrig vil ikke overgive en statsborger, medmindre den eftersøgte har givet sit samtykke til overgivelsen.

Danmark: En overgivelse kan nægtes, hvis den eftersøgte person er dansk statsborger, og den strafbare handling ikke kan medføre fængsling eller anden frihedsberøvelse i mere end fire år i henhold til dansk ret.

En overgivelse vil ikke blive nægtet af disse grunde, hvis den eftersøgte har boet på Det Forenede Kongeriges område i de sidste to år forud for den strafbare handling, og den strafbare handling kan straffes med fængsel i mindst et år i henhold til dansk ret.

Det er en betingelse, at Det Forenede Kongerige også overgiver egne statsborgere. Hvis dette ikke er tilfældet, afgør domstolene i hvert enkelt tilfælde, om der findes særlige retshåndhævelseshensyn for at overgive personen.

Estland: Estland overgiver kun sine statsborgere på visse betingelser. Estland vil ikke overgive estiske statsborgere til fuldbyrdelse af fængselsstraf, hvis personen har anmodet om fuldbyrdelse af straffen i Estland. Estland vil kun overgive sine statsborgere, der har fast bopæl i Estland, så længe straffesagerne varer, på betingelse af, at den straf, der er pålagt en person i Det Forenede Kongerige, fuldbyrdes i Estland.

Cypern: Overgivelsen af statsborgere i Republikken Cypern vil kun blive godkendt på basis af gensidighedsprincippet.

Litauen: Overgivelsen af statsborgere i Republikken Litauen vil blive godkendt på basis af gensidighedsprincippet. En statsborger fra Republikken Litauen overgives, hvis en arrestordre udstedes med henblik på strafferetlig forfølgning, forudsat at den pågældende overføres til Republikken Litauen med henblik på dér at afsone frihedsstraffen, efter at domstolen har afsagt dom i det land, der udsteder arrestordren, hvis den pågældende eller Republikken Litauens anklagemyndighed anmoder herom.

Luxembourg: Overgivelsen af landets statsborgere vil kun blive godkendt:

i) på basis af gensidighedsprincippet og

ii) på betingelse af at den eftersøgte på egen anmodning og efter aftale med Storhertugdømmet Luxembourgs anklagemyndighed sendes tilbage til Storhertugdømmet Luxembourg med henblik på dér at afsone den af den udstedende stat idømte frihedsstraf eller anden frihedsberøvende foranstaltning.

Ungarn: En eftersøgt person, der er genstand for en arrestordre med henblik på retsforfølgning, og som er statsborger i og bosat i Ungarn, overgives kun, hvis den udstedende judicielle myndighed giver tilstrækkelig garanti for, at den eftersøgte, hvis denne idømmes en ubetinget frihedsstraf eller anden frihedsberøvende foranstaltning, på den pågældendes anmodning sendes tilbage til Ungarn med henblik på dér at afsone den frihedsstraf eller den anden frihedsberøvende foranstaltning, som den pågældende er blevet idømt i den udstedende stat.

Malta: Overgivelsen af landets statsborgere vil kun blive godkendt på basis af gensidighedsprincippet.

Nederlandene (3): Overgivelse efter en arrestordre med henblik på retsforfølgning er ikke tilladt i forbindelse med en anmodning om overgivelse af en nederlandsk statsborger.

Nederlandske statsborgere kan overgives med henblik på strafforfølgning, forudsat at den anmodende stat udsteder en garanti for, at en eftersøgt person i overensstemmelse med konventionen om overførelse af domfældte, der blev indgået den 21. marts 1983 i Strasbourg, sendes tilbage til Nederlandene med henblik på dér at afsone sin straf efter at have fulgt den procedure, der er omhandlet i artikel 11 i konventionen, hvis den pågældende er blevet idømt en ubetinget frihedsstraf eller en anden frihedsberøvende foranstaltning efter overgivelsen.

Portugal: Den Portugisiske Republik erklærer, at den i henhold til artikel LAW.SURR.83 i aftalen mellem Den Europæiske Union og Det Forenede Kongerige kun overgiver sine statsborgere på basis af gensidighedsprincippet og på følgende betingelser:

i) i tilfælde af terrorisme og international organiseret kriminalitet og

ii) med henblik på straffesager, og forudsat at den anmodende stat giver en garanti for, at den vil sende den overgivne person tilbage til Den Portugisiske Republik, således at den pågældende dér kan afsone den sanktion eller foranstaltning, der måtte være blevet pålagt vedkommende, når straffen er gennemgået og bekræftet i overensstemmelse med portugisisk ret, medmindre den overgivne person udtrykkeligt nægter at blive sendt tilbage.

Rumænien: Statsborgere overgives med henblik på efterforskning/retsforfølgning, forudsat at den overgivne person ved idømmelse af en frihedsstraf sendes tilbage til Rumænien.

Hvis arrestordren blev udstedt med henblik på fuldbyrdelse af en frihedsstraf eller en frihedsberøvende foranstaltning, vil overgivelsen blive nægtet, hvis den eftersøgte person er rumænsk statsborger og erklærer, at denne nægter at udstå straffen i den udstedende stat. I så fald vil dommen blive anerkendt i Rumænien.

Den Europæiske Union underretter Det Forenede Kongerige om, at følgende medlemsstater har meddelt, at de ikke agter at indgive en meddelelse i henhold til artikel LAW.SURR.83, stk. 2, første punktum (4):

Belgien, Irland, Spanien og Italien.

4. MEDDELELSE I HENHOLD TIL ARTIKEL LAW.SURR.86, STK. 2/ARTIKEL LAW.OTHER.134, STK. 2

Den Europæiske Union indgiver på vegne af følgende medlemsstater følgende meddelelser om at acceptere en arrestordre, der er udstedt på eller oversat til et eller flere andre sprog i staterne:

Danmark accepterer arrestordrer på engelsk ud over dansk.

Tyskland vil acceptere en arrestordre på engelsk, hvis Det Forenede Kongerige til gengæld også er villig til at acceptere en arrestordre udstedt af tyske judicielle myndigheder på tysk.

Estland accepterer arrestordrer på engelsk ud over estisk.

Kroatien: I hastesager vil Kroatien acceptere arrestordrer på engelsk, hvis Det Forenede Kongerige til gengæld også er villig til at acceptere arrestordrer udstedt af Kroatien på kroatisk.

Luxembourg accepterer arrestordrer på engelsk ud over fransk og tysk.

Ungarn vil — i tilfælde af gensidighed — acceptere arrestordrer på engelsk ud over ungarsk, hvis Det Forenede Kongerige til gengæld også er villig til at acceptere arrestordrer udstedt af Ungarn på ungarsk.

Nederlandene (5) accepterer arrestordrer på engelsk ud over nederlandsk.

Østrig vil acceptere en arrestordre på engelsk, hvis Det Forenede Kongerige til gengæld også er villig til at acceptere en arrestordre udstedt af østrigske judicielle myndigheder på tysk.

Rumænien accepterer arrestordrer på engelsk eller fransk ud over rumænsk.

Finland accepterer arrestordrer på engelsk ud over finsk og svensk.

5. MEDDELELSE I HENHOLD TIL ARTIKEL LAW.SURR.91, STK. 4/ARTIKEL LAW.OTHER.134, STK. 1

Den Europæiske Union meddeler på vegne af følgende medlemsstater, at de ønsker at gøre brug af muligheden i artikel LAW.SURR.91, stk. 4, andet punktum, der præciserer procedurerne for, hvordan et samtykke kan tilbagekaldes:

Bulgarien: Et samtykke til overgivelse kan tilbagekaldes inden for tre dage, efter at det er givet til den fuldbyrdende judicielle myndighed. Hvis den eftersøgte person har tilbagekaldt sit samtykke, fortsætter overgivelsesprocedurerne i overensstemmelse med de generelle bestemmelser i loven om udlevering og om den europæiske arrestordre.

Danmark: Et samtykke til overgivelse kan i overensstemmelse med dansk ret tilbagekaldes. Det betyder, at et samtykke til enhver tid kan tilbagekaldes, indtil overgivelsen har fundet sted.

Spanien: Samtykket kan tilbagekaldes når som helst, indtil retsafgørelsen er endelig.

Østrig: Den pågældende kan anke domstolens afgørelse om at overgive vedkommende som følge af dennes samtykke inden for tre dage efter at være blevet meddelt domstolens afgørelse. Indgivelsen af en klage vil implicit blive betragtet som en tilbagekaldelse af et samtykke til overgivelse.

Finland: Samtykket til overgivelse, et udtrykkeligt afkald på anvendelse af specialitetsreglen og samtykket til eventuel efterfølgende overgivelse kan tilbagekaldes, indtil afgørelsen om overgivelse er blevet fuldbyrdet. Hvis samtykket til overgivelse tilbagekaldes, tager retten overgivelsessagen op til overvejelse.

Sverige vil tillade tilbagekaldelse af et samtykke til overgivelse og tilbagekaldelse af afkald på anvendelse af specialitetsreglen. I overensstemmelse med de almindelige procesretlige principper vil en tilbagekaldelse af samtykke til overgivelse blive overvejet, hvis der er givet meddelelse herom, inden der træffes afgørelse om overgivelse. En tilbagekaldelse af afkald på anvendelse af specialitetsreglen vil blive overvejet, hvis der er givet meddelelse herom, inden afgørelsen om overgivelse fuldbyrdes.

Den Europæiske Union underretter Det Forenede Kongerige om, at følgende medlemsstater har meddelt, at de ikke agter at indgive en meddelelse i henhold til artikel LAW.SURR.91, stk. 4, første punktum:

Belgien, Den Tjekkiske Republik, Tyskland, Irland, Grækenland, Frankrig, Kroatien, Italien, Cypern, Letland, Litauen, Luxembourg, Ungarn, Malta, Nederlandene, Polen, Portugal, Rumænien, Slovenien og Slovakiet.

6. MEDDELELSE I HENHOLD TIL ARTIKEL LAW.SURR.105, STK. 1/ARTIKEL LAW.OTHER.134, STK. 2

Den Europæiske Union meddeler på vegne af følgende medlemsstater, at samtykke på basis af gensidighedsprincippet formodes at være givet til retsforfølgning, idømmelse af straf eller tilbageholdelse med henblik på fuldbyrdelse af en frihedsstraf eller en anden frihedsberøvende foranstaltning for andre inden overgivelsen begåede lovovertrædelser end den, for hvilken den pågældende er overgivet, medmindre den fuldbyrdende judicielle myndighed i en konkret sag anfører andet i sin afgørelse om overgivelse:

Malta, Østrig og Rumænien.

7. MEDDELELSE I HENHOLD TIL ARTIKEL LAW.SURR. 106, STK. 1/ARTIKEL LAW.OTHER.134, STK. 2

Den Europæiske Union meddeler på vegne af følgende medlemsstater, at for så vidt angår forbindelserne med andre stater, som er omfattet af den samme meddelelse, formodes samtykke til overgivelse af en person til en anden stat end fuldbyrdelsesstaten i henhold til en arrestordre eller europæisk arrestordre, der er udstedt for en lovovertrædelse, som er begået inden overgivelsen, at være givet, medmindre den fuldbyrdende judicielle myndighed i en konkret sag anfører andet i sin afgørelse om overgivelse:

Malta, Østrig og Rumænien.

8. MEDDELELSE I HENHOLD TIL ARTIKEL LAW.CONFISC.4, STK. 4/ARTIKEL LAW.OTHER.134, STK. 2

Den Europæiske Union meddeler på vegne af følgende medlemsstater, at artikel LAW.CONFISC.4 vil blive udvidet til at omfatte konti i andre finansielle institutioner end banker med forbehold af princippet om gensidighed:

Belgien*, Den Tjekkiske Republik, Danmark, Grækenland, Italien, Ungarn, Malta, Nederlandene, Østrig, Polen, Portugal* og Slovakiet.

___________

* Belgien: De belgiske judicielle myndigheder kan på grundlag af gensidighed også yde den ønskede bistand vedrørende konti i andre finansielle institutioner end banker, hvis der kan træffes lignende foranstaltninger eller indhentes ønskede oplysninger i en lignende national sag i henhold til national lovgivning, navnlig i overensstemmelse med strafferetsplejelovens artikel 46c.

* Portugal: Den Portugisiske Republik erklærer, at den på grundlag af gensidighed er villig til at træffe foranstaltninger og fremsende oplysninger vedrørende konti i andre finansielle institutioner end banker, hvis gennemførelsen af efterforskningsforanstaltningen ville være tilladt i en lignende national sag.

9. MEDDELELSE I HENHOLD TIL ARTIKEL LAW.CONFISC.5, STK. 5/ARTIKEL LAW.OTHER.134, STK. 2

Den Europæiske Union meddeler på vegne af følgende medlemsstater, at artikel LAW.CONFISC.5 vil blive udvidet til at omfatte konti i andre finansielle institutioner end banker med forbehold af princippet om gensidighed:

Belgien*, Den Tjekkiske Republik, Danmark, Grækenland, Italien, Ungarn, Malta, Nederlandene, Østrig, Polen, Portugal* og Slovakiet.

___________

* Belgien: De belgiske judicielle myndigheder kan på grundlag af gensidighed også yde den ønskede bistand vedrørende konti i andre finansielle institutioner end banker, hvis der kan træffes lignende foranstaltninger eller indhentes ønskede oplysninger i en lignende national sag i henhold til national lovgivning, navnlig i overensstemmelse med strafferetsplejelovens artikel 46c.

* Portugal: Den Portugisiske Republik erklærer, at den på grundlag af gensidighed også er villig til at fremsende oplysninger om transaktioner vedrørende konti i andre finansielle institutioner end banker, hvis gennemførelsen af efterforskningsforanstaltningen ville være tilladt i en lignende national sag.

10. MEDDELELSE I HENHOLD TIL ARTIKEL LAW.CONFISC.6/ARTIKEL LAW.OTHER.134, STK. 2

Den Europæiske Union meddeler på vegne af følgende medlemsstater, at artikel LAW.CONFISC.6 vil blive udvidet til at omfatte konti i andre finansielle institutioner end banker med forbehold af princippet om gensidighed:

Belgien*, Den Tjekkiske Republik*, Danmark, Grækenland, Italien, Ungarn, Malta, Nederlandene, Østrig, Polen, Portugal*.

___________

* Belgien: De belgiske judicielle myndigheder kan på grundlag af gensidighed også yde den ønskede bistand vedrørende konti i andre finansielle institutioner end banker, hvis der kan træffes lignende foranstaltninger eller indhentes ønskede oplysninger i en lignende national sag i henhold til national lovgivning, navnlig i overensstemmelse med strafferetsplejelovens artikel 46c.

* Den Tjekkiske Republik: Gælder kun konti i spare- og låneforeninger og konti, der indehaves af en person med bemyndigelse til at registrere investeringsinstrumenter eller dematerialiserede værdipapirer.

* Portugal: Den Portugisiske Republik erklærer, at den på grundlag af gensidighed også er villig til at overvåge og meddele resultaterne vedrørende konti i andre finansielle institutioner end banker, hvis gennemførelsen af efterforskningsforanstaltningen ville være tilladt i en lignende national sag.

11. MEDDELELSE I HENHOLD TIL ARTIKEL LAW.CONFISC.15, STK. 2/ARTIKEL LAW.OTHER.134, STK. 2

Den Europæiske Union meddeler på vegne af følgende medlemsstater, at det krav om dobbelt strafbarhed, der er omhandlet i artikel LAW.CONFISC.15, stk. 1, litra b), ikke anvendes på basis af gensidighedsprincippet, forudsat at den strafbare handling, der ligger til grund for anmodningen, er

a) en af de strafbare handlinger anført i artikel LAW.SURR.79, stk. 4, som defineret i den anmodende stats lovgivning, og

b) som kan straffes i den anmodende stat med frihedsstraf eller en anden frihedsberøvende foranstaltning af en maksimal varighed på mindst tre år:

Belgien, Irland, Grækenland, Spanien, Frankrig, Italien, Letland, Litauen, Østrig, Polen og Portugal.

12. MEDDELELSE I HENHOLD TIL ARTIKEL LAW.CONFISC.23, STK. 3/ARTIKEL LAW.OTHER.134, STK. 2

Den Europæiske Union meddeler på vegne af følgende medlemsstater, at følgende sprog foruden det eller de officielle sprog i den pågældende medlemsstat kan anvendes til at fremsætte anmodninger i henhold til afsnit 11 i denne aftale:

Estland: engelsk.

Kroatien: i hastesager engelsk, hvis Det Forenede Kongerige til gengæld også er villig til at acceptere kroatisk.

Cypern: engelsk.

Luxembourg: engelsk.

Ungarn: engelsk, hvis Det Forenede Kongerige til gengæld også er villig til at acceptere ungarsk.

Nederlandene (6): engelsk.

Østrig: engelsk, hvis Det Forenede Kongerige til gengæld også er villig til at acceptere tysk.

Rumænien: engelsk og fransk.

13. MEDDELELSE I HENHOLD TIL ARTIKEL LAW.CONFISC.23, STK. 7/ARTIKEL LAW.OTHER.134, STK. 2: MEDLEMSSTATER, DER KRÆVER OVERSÆTTELSE TIL ET AF DERES OFFICIELLE SPROG ELLER TIL ET ANDET OFFICIELT EU-SPROG AF ALLE BILAG TIL EN ANMODNING

Den Europæiske Union meddeler på vegne af følgende medlemsstater, at medlemsstaten kræver oversættelse af alle bilag til et af den bistandssøgte medlemsstats officielle sprog eller til et andet sprog angivet i overensstemmelse med artikel LAW.CONFISC.23, stk. 3:

Bulgarien, Den Tjekkiske Republik, Danmark, Tyskland, Irland, Grækenland, Spanien, Kroatien*, Italien, Cypern (7), Letland, Litauen, Ungarn*, Østrig*, Polen, Portugal, Rumænien (8) og Slovakiet.

___________

* Kroatien: Dokumentationen skal oversættes til kroatisk, men i hastesager accepteres dokumentation på engelsk, hvis Det Forenede Kongerige til gengæld også er villig til at acceptere dokumentation til støtte for en anmodning fra Kroatien på kroatisk.

* Ungarn kræver, at dokumenterne foreligger på ungarsk eller engelsk, hvis Det Forenede Kongerige til gengæld også er villig til at acceptere ungarsk.

* Østrig kræver, at dokumenterne foreligger på tysk eller engelsk, hvis Det Forenede Kongerige til gengæld også er villig til at acceptere tysk.

Estland kræver, at dokumenterne foreligger på estisk eller engelsk.

(1) Der mindes om, at handels- og samarbejdsaftalen i overensstemmelse med artikel FINPROV.1 ikke finder anvendelse på den caribiske del af Nederlandene (Bonaire, Saba, Sint Eustatius) eller på de selvstyrende lande i Kongeriget Nederlandene (Aruba, Curaçao, Sint-Maarten).

(2) Uden at dette berører muligheden i artikel LAW.SURR.82, stk. 3.

(3) Der mindes om, at handels- og samarbejdsaftalen i overensstemmelse med artikel FINPROV.1 ikke finder anvendelse på den caribiske del af Nederlandene (Bonaire, Saba, Sint Eustatius) eller på de selvstyrende lande i Kongeriget Nederlandene (Aruba, Curaçao, Sint-Maarten).

(4) Uden at dette berører muligheden i artikel LAW.SURR.83, stk. 2, tredje punktum.

(5) Der mindes om, at handels- og samarbejdsaftalen i overensstemmelse med artikel FINPROV.1 ikke finder anvendelse på den caribiske del af Nederlandene (Bonaire, Saba, Sint Eustatius) eller på de selvstyrende lande i Kongeriget Nederlandene (Aruba, Curaçao, Sint-Maarten).

(6) Der mindes om, at handels- og samarbejdsaftalen i overensstemmelse med artikel FINPROV.1 ikke finder anvendelse på den caribiske del af Nederlandene (Bonaire, Saba, Sint Eustatius) eller på de selvstyrende lande i Kongeriget Nederlandene (Aruba, Curaçao, Sint-Maarten).

(7) Dvs. græsk og engelsk.

(8) Dvs. rumænsk, engelsk eller fransk.